Aarhuus Stifts-Tidende, 1838-06-08
Den 8de Decbr. f. A. om Aftenen Kl. 10, ved det Londonner Dampskibs Ankomst til Boulogne, saae en Toldbetjent, at en af de Reisende, der for den stærke Regns Skyld løb hurtig forbi ham, tabte en Tegnebog. Han kunde ikke indhente den Fremmede, beholdt altsaa Tegnebogen, aabnede den, og fandt deri bl. A. et Pas paa Navnet Stiegler, og et Brev fra denne til Hr. Leproux i Verviins. J dette Brev hed det bl. A.: "Det Hele er concentreret i Paris, jeg bringer den forlangte Plan med fra London, og nu kan der skrides til Udførelsen. Saasnart Omstændighederne kræve det, kunne vi slaae det store Slag. Men lader os vel overveie Sagen og ikke udsætte Folkets Sikkerhed for Fare ved en forvoven Handling. Lad os først oppebie, hvilken Vei det nye Kammer vil betræde, og hvis Nationen paa en moralsk Maade kan blive lykkelig, saa lader os undgaae Blodsudgydelse, o. s. v. Strax efter at denne Tegnebog var funden blev Eieren arresteret. Han vedkjendte sig de der fundne Papirer, paa Brevet nær, og tilstod, at han reiste under Navn af Stiegler, men hed Hubert. Da han skulde bringes til Paris, fandtes i Foderet af hans Hat en tegnet Plan til en Maskine, og i hans Lomme et Brev, dateret fra Paris, saalydende: Vi vente Dem her med Længsel. S. F." (Salut, Fraternite.) Man opdagede, at Brevet var skrevet at Laura Grouvelle, en udmærket smuk Dame i Parribekjendt som enthusiastisk Republikanerinde. Ogsaa hun blev strax arresteret. Hos hende fandt man et Brev fra Steubel, Mekanikus, der lod formode, at ogsaa han var En af Complottets Hovedmænd. Hos en fjerde Person, ved Navn Annat, var fundet et Brev saalydende: "Man vil leie en Leilighed i Nærheden af de Deputeredes Kammer, med en Stald eller lignende Rum, for deri at opstable Brænde. Bagved dette vil man skjule Maskinerne. Den Dag, Kammeret aabnes, skulle de, saasnart Kongen nærmer sig, bringes ud i Porten, for derfra at nedskyde Generalstaben og alle hans øvrige Omgivelser. Jeg indestaaer for, at det Hele vil være bestilt i 3 Minuter. Medens dette foregaaer, skulle to Personer posteres paa et Tag og kaste congrewske Raketter paa Deputeretkammerets Tag, saa at denne Bygning inden 5 Minuter vil staae i lys Lue." (Det var Anledningen til forommeldte Sag, som nu er paadømt. J England har været gjort Begyndelsen til et Oprør. Omtrent et hundrede desperate Mennesker havde forenet sig i Grevskabet Kent, og opfordret Landboerne til at følge med sig. Bevæbnede med Geværer, Pistoler og Knipler, med et gjennemstukket, Brød paa en lang Stang, hvorfra der vajede en hvidblaa Fane, hvorpaa der var afbildet en sovende Løve, gik det fra By til By, og naturligviis blev Hoben stedse større. Endelig blev der ved Dunkirksat en Skranke for Oprørernes Marsch. Det 45de Regiment rykkede ud imod dem, og opfordrede dem til at skilles ad. Begge Partier vare hinanden saanær, at Oprørernes Anfører, en mysteriøs Person, som Jngen kjendte noget til, traadte foran sin Hob og nedskjød den kommanderende Officeer, men hvorpaa han ogsaa selv blev strax nedskudt. Nu kom det til et blodigt Haandgemæng, hvorved endeel bleve dræbte og saarede paa begge Sider. Men Soldaterne vandt Seiren, og mange af Oprørerne bleve arresterede. Ogsaa i Nærheden af Tower har der nylig, paa Dronningens Fødselsdag, været store Uroligheder, foranlediget ved, at Folket pleier at faae en stor Tønde Øl, men som ikke skeete dennegang. Den fordredes med Magt udleveret, der skeete mange Excesser, et Skib blev opbrændt, Mange saaredes paa begge Sider. Politiet fik omsider Sagen jevnet, Folket fik Øllet. og dermed blev det tilfredsstillet.